Ǹdzóe biá. Sáləmen Dávid. 2Éyɔŋ profɛ́d Natan a ngázū ábə̄ nyé amú a ngáyəm Betsabé. 3Ǎ Zāmbá, kudú mā ngɔ́l, ású ḿbaalán mətǐŋ wóe, ású abuí ngɔ́l dóe, fímígi miǹkɔ́d myáma. 4Sɔbɔ́ fɔ̄ɔ̄ ma abé dámā təge ku sɔ́m, ńdɔ̄ fə̄ fúbúgu ma á ńsə̄m wáma. 5Amú mayəm miǹkɔ́d myáma, ǹsə́m wámā wâ ó tə́lə ma ósū kɔ́m ésə. 6Wa etám etám mə̄ ngányami ai ǹsə́man, é dzam á nə́ abé á mís móe, mə̌ bɔ̄ dɔ̄, o ǹtɔ̄á fɔ̄ɔ̄ á məkyəbə éyɔŋ wǎyi kɔ́bɔ, təge ai bidzo éyɔŋ wǎyi ǹtsíg ńtōl. 7Tám yēn: mə ngábyálī á ńsə̄m étē, ńdɔ̄ fə naná á ngánɔŋ abum dáma á ńdúgúdu ńsə́m étēde. 8Hədá wadiŋ bə́bə́lá á ńnə̄m étēde, álū dáma wayə́gələ ma mǎm yā tîn fəg. 9Vǎga ǹsə́m wáma ai ezób[1] abǒg tē mǎyi fúb, wɔ́bɔ́gɔ ma, eyɔ̌ŋ te mǎyi fum mə lodo ekɔ́m. 10Bɔ̌ naa mə́ wog məfon ai miǹtag, bí dzəm, bívɛ̌s ó ngāman tság. 11Vǎgā mís á mīńsə̄m myáma, bivǔs byámā bísə, fímígī byá. 12Ǎ Zāmbá, bondége ma m̀fúbán ǹnə́m, bəmə́ ma m̀kpámáŋ ńsísīm á nyɔ́l étē. 13Tə woa ma oyǎb ai ásū dóe, tə wadali ma ḿfúfúb ńsísīm wóe : 14Dúgán ma və́ miǹtag nâ mə̌ kodeban yǎ, ǹsísīm áfáŋ ó súgú ma bifág á mvús. 15Mayi yə́gələ ébá bə̄ bə̄lə́ məku məzěn móe, abǒg te bəsə́m báyi dúgán sɔ̄ ábə wa.